**DĖL ATSTOVO DELEGAVIMO Į PANEVĖŽIO APSKRITIES REGIONINĘ KULTŪROS TARYBĄ**

2022 m. rugpjūčio 30 d. Nr. T-178

Panevėžys

Vadovaudamasi Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. įsakymo Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“, 37.2 papunkčiu ir atsižvelgdama į Lietuvos Respublikos kultūros ministerijos 2022 m. birželio 28 d. raštą Nr. S2-1378 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas“, Savivaldybės taryba n u s p r e n d ž i a:

Deleguoti Panevėžio rajono savivaldybės administracijos Švietimo, kultūros ir sporto skyriaus vyr. specialistą Remigijų Vilį į Panevėžio apskrities regioninę kultūros tarybą.

Savivaldybės meras Povilas Žagunis